Актив һүҙҙәр өҫтөндә эшләү алдағы кластарҙағы кеүек шундай уҡ эҙмә-эҙлелектә башҡарыла: һүҙ контекстан айырылып бирелә һәм уҡыусыларҙың ул һүҙҙең мәғәнәһен аңлау-аңламауы билдәләнә. Әгәр һүҙҙең мәғәнәһе аңлашылмаһа, билдәле ысул менән аңлатыла, башҡорт телендә аңлатыу, синоним, антонимдар һайлау, рус теленә тәржемә тиеү. Ҡайһы бер актив үҙләштереү өсөн һүҙҙәр уҡыусыларға билдәле булыуы ла ихтимал. Был һүҙ менән эшләмәҫкә лә мҡмкин тигәнде аңлатмай. Беренсенән, уҡыусыға һүҙҙең бөтә мәғәнәһе лә, икенсенән, һүҙҙе дөрөҫ әйтмәүе, шулай уҡ һүҙҙең башҡа һүҙҙәр менән бәйләнеше лә билдәле булмауы мөмкин.